Forretningsmand Réne Sindlev vil importere ’gated community’ til Danmark.

Det er boligområder, der er beskyttet af mure, hegn og vagter.

- Det har noget at gøre med tryghed og den tryghedsfølelse, der kan skabes i et fællesskab i et område, hvor man føler, at her har man noget for sig selv, hvor andre ikke har adgang, siger han.

Lukket luksus

Rene Sindlev er blevet milliardær på at sælge Pandora-smykker i USA og er blandt de hundrede rigeste danskere.

Han bor selv i et ’gated community’ i Miami, hvor de lukkede boligområder er kendetegnet ved en høj grad af luksus og faciliteter som pools, restauranter og grønne områder kun for beboerne.

- På engelsk hedder det et community, så det er et lille lokalsamfund i samfundet, og med alt hvad det indebærer, siger han.

René Sindlev er allerede i dialog med flere kommuner om projektet.

- Tiden er modnet til ’gated community’ i Danmark, fordi vi lever i en mere og mere utryg verden omkring os, siger han.

Kendt på godt og ondt af naboerne

Selvom konceptet er ukendt herhjemme, skal man ikke langt for at finde dét, René Sindlev drømmer om.

I både Tyskland og Sverige skyder flere nye ’gated communities’ op i disse år - men ikke alle er lige begejstrede.

I et klip fra Debatten på SVT lyder et af budskaberne blandt andet, at ”problemet er, at det bliver en øget segregering i samfundet”.

Vækker bekymring herhjemme

Lektor Klaus Rasborg ved Institut for Samfundsvidenskab og Erhverv på Roskilde Universitet, udtrykker også bekymring: